Die wêreld in foto’s – 6 September 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sarah Jessica Parker by die Harry Potter and the Cursed Child-bekendstelling in Times Square in New York. (Foto: Charles Sykes, AP) ŉ Model is geklee in uitrusting van The Devonation deur Devon Yan-modeversameling tydens die “DapperQ”-modeparade in die Brooklyn-museum in New York. (Foto: Jeenah Moon, AP) ŉ Vrou loop verby graffiti in Harare. Robert Mugabe, die voormalige president van Zimbabwe, is Vrydagoggend in die ouderdom van 95 jaar dood. (Foto: Tsvangirayi Mukwazhi, AP) Lede van die Sindhi-gemeenskap dra erdepotte op hul koppe tydens ŉ godsdienstige optog ter viering van die einde van Chaliho Sahib-fees in Ahmadabad, Indië. Die Chaliho Sahib-fees word gevier met ŉ 40 dae lange vas. (Foto: Ajit Solanki, AP) Vroue sing terwyl pous Franciskus by die Zimpeto-stadion in Maputo, Mosambiek, opdaag vir die viering van die nagmaal. Hy vertrek later vandag na Madagaskar om sy weeklange Afrika-reis voort te sit. (Foto: Alessandra Tarantino, AP)